CELEX: 32012R0308
Language: bg
Date: 2012-04-11 00:00:00
Title: Регламент за изпълнение (ЕС) № 308/2012 на Комисията от 11 април 2012 година за изменение на ставката на допълнителното мито за продуктите, изброени в приложение I към Регламент (ЕО) № 673/2005 на Съвета за установяване на допълнителни мита върху вноса на някои продукти с произход от Съединените американски щати

12.4.2012   
            
            
               BG
            
            
               Официален вестник на Европейския съюз
            
            
               L 102/5
            
         РЕГЛАМЕНТ ЗА ИЗПЪЛНЕНИЕ (ЕС) № 308/2012 НА КОМИСИЯТА
   от 11 април 2012 година
   за изменение на ставката на допълнителното мито за продуктите, изброени в приложение I към Регламент (ЕО) № 673/2005 на Съвета за установяване на допълнителни мита върху вноса на някои продукти с произход от Съединените американски щати
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 673/2005 на Съвета от 25 април 2005 г. за установяване на допълнителни мита върху вноса на някои продукти с произход от Съединените американски щати (1), и по-специално член 3 от него,
   като има предвид, че:
   
               (1)
            
            
               В резултат на неуспеха на Съединените американски щати да приведат Закона за компенсиране на трайния дъмпинг и субсидиите (ЗКТДС) в съответствие със задълженията си по споразуменията на СТО, с Регламент (ЕО) № 673/2005 беше наложено допълнително адвалорно мито в размер на 15 % върху вноса на някои продукти с произход от Съединените американски щати, считано от 1 май 2005 г. В съответствие с разрешението на СТО за суспендиране на прилагането на отстъпките за Съединените щати Комисията трябва ежегодно да приспособява нивото на суспендиране към нивото на анулиране или увреждане, причинено от ЗКТДС на Европейския съюз по това време.
            
         
               (2)
            
            
               Плащанията по ЗКТДС за последната година, за която има данни, са свързани с разпределянето на антидъмпинговите и изравнителните мита, събрани по време на финансовата 2011 година (1 октомври 2010 г. — 30 септември 2011 г.). Въз основа на данните, публикувани от Митническа и гранична защита на Съединените щати, нивото на анулиране или увреждане, причинено на Съюза, се изчислява на 3 241 000 USD.
            
         
               (3)
            
            
               Нивото на анулиране или увреждане и съответно нивото на суспендиране се е понижило. Нивото на суспендиране обаче не може да бъде приспособено към нивото на анулиране или увреждане посредством добавяне или изваждане на продукти от списъка в приложение I към Регламент (ЕО) № 673/2005. Следователно, в съответствие с член 3, параграф 1, буква д) от посочения регламент, Комисията следва да запази списъка с продуктите в приложение I непроменен и да измени ставката на допълнителното мито с цел да приспособи нивото на суспендиране към нивото на анулиране или увреждане. Следователно трите продукта, изброени в приложение I, следва да бъдат запазени в списъка, а ставката на допълнителното вносно мито следва да бъде изменена и фиксирана на 6 %.
            
         
               (4)
            
            
               Ефектът от 6-процентното допълнително адвалорно вносно мито върху вноса от Съединените щати на продуктите в приложение I представлява, за период от една година, стойност на търговия, непревишаваща 3 241 000 USD.
            
         
               (5)
            
            
               За да се гарантира, че няма да има забавяния при прилагането на изменената ставка на допълнителното вносно мито, настоящият регламент за изпълнение следва да влезе в сила на датата на публикуването му.
            
         
               (6)
            
            
               Мерките, предвидени в настоящия регламент за изпълнение, са в съответствие със становището на Комитета по прилагане на ответни мерки в търговията,
            
         ПРИЕ НАСТОЯЩИЯ РЕГЛАМЕНТ:
   Член 1
   Върху продуктите с произход от Съединените американски щати, изброени в приложение I към Регламент (ЕО) № 673/2005, се налага адвалорно мито в размер на 6 % в допълнение към митото, приложимо съгласно Регламент (ЕИО) № 2913/92 (2).
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
   Той се прилага от 1 май 2012 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 11 април 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 110, 30.4.2005 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ I
      Продуктите, спрямо които се прилагат допълнителни мита, са идентифицирани със своите осемцифрени кодове по КН. Описанието на продуктите, класифицирани под тези кодове, може да бъде намерено в приложение I към Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), изменен с Регламент (ЕО) № 493/2005 на Съвета (2).
      0710 40 00
      9003 19 30
      8705 10 00
      
         (1)  ОВ L 256, 7.9.1987 г., стр. 1.
      
         (2)  ОВ L 82, 31.3.2005 г., стр. 1.